Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 13649

2. A negatív számok kódolásának konvenciója a következő: A legnagyobb helyértékű bit az előjel bit, ez: 0 = pozitív 1 = negatív A további bitek az abszolút értéket képviselik. Az antenna helyzetének konvenciója a következő: Az MLS megközelítési vonatkoztatási alapponttól az MLS alappont felé nézve a pozitív szám a futópálya középvonalától jobbra helyzetet (oldalirányú ordináta), vagy a futópálya feletti helyzetet (függőleges ordináta), vagy a futópálya megállási vége irányába való helyzetet (hosszirányú távolság) jelenti. Az irányítottság konvenciója a következő: Felülnézetből, a pozitív szám jelenti az óramutató járásával megegyező irányú körforgást a futópálya középvonalától a megfelelő nulla-fokos oldalszögig. A geodéziai koordináták konvenciója a következő: A pozitív számok az északi földrajzi szélességet, vagy a keleti földrajzi hosszúságot jelentik. A negatív számok a déli földrajzi szélességet, vagy a nyugati földrajzi hosszúságot jelentik.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes